CELEX: 62011CN0472
Language: et
Date: 2011-09-16 00:00:00
Title: Kohtuasi C-472/11: Eelotsusetaotlus, mille on esitanud Fővárosi Bíróság (Ungari Vabariik) 16. septembril 2011 — Banif Plus Bank Zrt. versus Csaba Csipai ja Viktória Csipai

17.12.2011   
            
            
               ET
            
            
               Euroopa Liidu Teataja
            
            
               C 370/16
            
         Eelotsusetaotlus, mille on esitanud Fővárosi Bíróság (Ungari Vabariik) 16. septembril 2011 — Banif Plus Bank Zrt. versus Csaba Csipai ja Viktória Csipai
   (Kohtuasi C-472/11)
   2011/C 370/26
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Hageja: Banif Plus Bank Zrt.
   
      Kostja: Csaba Csipai, Viktória Csipai
   
      Eelotsuse küsimused
   
   
               1.
            
            
               Kas liikmesriigi kohtu menetlus on kooskõlas direktiivi 93/13/EMÜ (1) artikli 7 lõikega 1, kui kohus — leides, et lepingutingimus on ebaõiglane — teatab pooltele nende sellekohase nõude puudumisel, et ta leiab, et menetluspoolte vahelise laenulepingu tüüptingimuste punkti 29 neljas lause on tühine? Tühisus tuleneb õigusnormide rikkumisest ning need õigusnormid on valitsuse määruse nr 18/1999 (ebaõiglaste lepingutingimuste kohta) § 1 lõike 1 punkt c ja lõike 2 punkt j.
            
         
               2.
            
            
               Kas esimest küsimust arvestades on põhjendatud teha menetluspoolele ettepanek esitada oma seisukoht viidatud lepingutingimuse kohta, et selle võimalikust ebaõiglasest olemusest oleks võimalik tuletada õiguslikke tagajärgi ning et direktiivi 93/13/EMÜ artikli 6 lõikes 1 esitatud eesmärgid oleks saavutatavad?
            
         
               3.
            
            
               Kas eelnevat silmas pidades on ebaõiglase lepingutingimuse hindamisel põhjendatud lepingu kõikide tingimuste või üksnes selle tingimuse, millel tarbijaga lepingu sõlminud poole nõue põhineb, hindamine?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).